 PATVIRTINTA

Kovo 11-osios gimnazijos direktoriaus

2020 m. vasario 11 d. įsakymu Nr. V1-30

**SAVIVALDYBIŲ VIEŠŲJŲ BIBLIOTEKŲ IR MOKYKLŲ (IŠSKYRUS AUKŠTĄSIAS MOKYKLAS) BIBLIOTEKŲ PASLAUGŲ INTEGRAVIMO MODELIAI**

**I SKYRIUS**

**BENDROSIOS NUOSTATOS**

1. Savivaldybių viešųjų bibliotekų ir mokyklų (išskyrus aukštąsias mokyklas) bibliotekų paslaugų integravimo modeliai (toliau – Modelis) parengti vadovaujantis Valstybės pažangos strategijos „Lietuvos pažangos strategija „Lietuva 2030“, patvirtintos Lietuvos Respublikos Seimo 2012 m. gegužės 15 d. nutarimu Nr. XI-2015 „Dėl Valstybės pažangos strategijos „Lietuvos pažangos strategija „Lietuva 2030“ patvirtinimo“ (toliau – Lietuvos pažangos strategija „Lietuva 2030“), nuostatomis, Lietuvos Respublikos bibliotekų įstatymu, Lietuvos Respublikos švietimo įstatymu, Vaikų ir jaunimo kultūrinio ugdymo koncepcija, patvirtinta Lietuvos Respublikos švietimo ir mokslo ministro 2008 m. sausio 9 d. įsakymu Nr. ISAK-43 „Dėl Vaikų ir jaunimo kultūrinio ugdymo koncepcijos patvirtinimo“, Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bibliotekų plėtros strateginėmis kryptimis 2016–2022 metams, patvirtintomis Lietuvos Respublikos kultūros ministro 2016 m. balandžio 29 d. įsakymu Nr. ĮV-344 „Dėl Bibliotekų plėtros strateginių krypčių 2016–2022 metams patvirtinimo“ (toliau – Bibliotekų plėtros strateginės kryptys 2016–2022 metams).

2. Modeliuose vartojamos sąvokos suprantamos taip, kaip jos apibrėžtos Lietuvos Respublikos bibliotekų įstatyme, Lietuvos Respublikos švietimo įstatyme ir Lietuvos Respublikos teritorijos administracinių vienetų ir jų ribų įstatyme.

**II SKYRIUS**

**ESAMOS PADĖTIES ANALIZĖ**

3. Lietuvos Respublikos bibliotekų įstatymo 12 straipsnio 2 dalyje įteisinta nuostata, kad valstybinėje ar savivaldybės mokykloje veikia mokyklos biblioteka.

4. Lietuvos Respublikos bibliotekų įstatymo 12 straipsnio 1 dalyje nurodyta, kad mokyklos biblioteka yra mokyklos struktūrinis padalinys, aptarnaujantis mokyklos bendruomenę.

5. Lietuvos Respublikos švietimo įstatymo 17 straipsnio 1 dalyje nustatyta, kad mokyklos biblioteka yra informacinė erdvė, suteikianti galimybes asmeniui nuolat savarankiškai mokytis.

6. Bendrojo ugdymo mokyklos bibliotekos funkcijos reglamentuotos Bendrojo lavinimo mokyklos bendruosiuose nuostatuose, patvirtintuose Lietuvos Respublikos švietimo ir mokslo ministro 1998 m. sausio 27 d. įsakymu Nr. 173 ir Lietuvos Respublikos kultūros ministro 1998 m. sausio 27 d. įsakymu Nr. 57 „Dėl Bendrųjų nuostatų: Bendrojo lavinimo mokyklos biblioteka patvirtinimo“.

7. Geros mokyklos koncepcijoje įvardinami mokyklos misijos įgyvendinimą lemiantys veiklos veiksniai: ugdymo ir ugdymosi aplinka, ugdymas (mokymas), mokyklos darbuotojai, mokyklos bendruomenė ir jos mokymasis, lyderystė ir vadyba. Ypatingai pabrėžiamas atviros ugdymo (si) aplinkos aspektas – nuo tradicinių klasių erdvių pereinama prie „klasių be sienų“, t. y. kiekvienam mokiniui sudaroma galimybė patirti įvairius mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose (mokykloje, bibliotekoje gamtoje ir kt.).

8. Bibliotekų plėtros strateginių krypčių 2016–2021 metams vienas iš pagrindinių šalies bibliotekų sistemai keliamų uždavinių – didinti teikiamų neformaliojo švietimo paslaugų įvairovę, prieinamumą ir kokybę bei efektyvinti mokymą (si) integruojant bibliotekos išteklius bei paslaugas į formaliojo švietimo procesus ir priemones.

9.  Pagal Lietuvos Respublikos bibliotekų įstatymo 10 straipsnio 10 dalis nustato, kad savivaldybės viešoji biblioteka savo veiklos nuostatų nustatyta tvarka teikia metodinę pagalbą savivaldybės teritorijoje esančioms bibliotekoms

10. IFLA / UNESCO Mokyklų bibliotekų manifeste akcentuojama, kad mokyklos biblioteka teikia informaciją ir idėjas, kurios yra esminės sėkmingai veiklai šiandienos informacijos ir žinių visuomenėje. Gimnazijos biblioteka – neatskiriama mokymo proceso dalis ir teikia mokymosi paslaugas, knygas ir išteklius, kurie įgalina visus mokyklos bendruomenės narius kritiškai mąstyti ir efektyviai naudotis informacija visų tipų laikmenose ir įvairiais formatais

11. Bibliotekos darbuotojai neakcentuoja formaliosios savo funkcijos (išduoti knygą), o formuluoja kompleksinius tikslus: ugdyti mokyklos bendruomenės informacinio raštingumo gebėjimus, skatinti mokymąsi, vykdyti veiklas, skatinančias skaitymą ir savišvietą, kultūrinį ir socialinį sąmoningumą.

**III SKYRIUS**

**BIBLIOTEKOS PASLAUGŲ PASKIRTIS, TIKSLAS, UŽDAVINIAI IR ORGANIZAVIMO PRINCIPAI**

12. Bibliotekos paslaugų paskirtis – būti atviru informacijos išteklių ir mokymosi centru, teikiančiu mokyklos bendruomenei būtinas pagalbos mokymui (si) ir ugdymo procesui organizuoti paslaugas.

13. Bibliotekos paslaugų tikslas – biblioteka teikia informaciją ir žinias, kurios yra esminės šiandienos informacijos ir žinių visuomenėje.

14. Bibliotekos paslaugų teikimo uždaviniai: teikti švietimo informacinės pagalbos paslaugas, organizuoti veiklas, skatinančias skaitymą, savišvietą, kultūrinį ir socialinį sąmoningumą, ugdyti bendrąsias kompetencijas, medijų ir informacinį raštingumą.

15. Bibliotekos veikla organizuojama vadovaujantis šiais principais:

15.1. orientavimosi į bendruomenės poreikius – bibliotekos paslaugos, veiklos bei darbo metodai orientuojami į bendruomenės įvairių grupių poreikius. Užtikrinamas bibliotekos ir vietos bendruomenės atstovų dalyvavimas priimant sprendimus dėl bibliotekos paslaugų organizavimo ir vertinant veiklos rezultatus;

15.2. papildomumo – teikiamomis paslaugomis bibliotekos nedubliuoja kitų toje pačioje vietovėje veikiančių įstaigų ar organizacijų veiklos, o siekia papildyti paslaugų įvairovę tam, kad būtų veiksmingiau naudojami turimi ištekliai;

15.3. prieinamumo – paslaugų prieinamumas užtikrinamas paslaugų suteikimo, patalpų įrengimo ir jų lankstaus panaudojimo, darbo laiko aspektais;

15.4. tikslingumo / kryptingumo – biblioteka įsivertina ir tikslingai planuoja savo veiklas.

**IV SKYRIUS**

**BIBLIOTEKOS PASLAUGŲ ORGANIZAVIMO MODELIAI**

16 . Atsižvelgiant į situacijos analizę ir sėkmingai taikomos praktikos pavyzdžius, išskirti trys rekomenduojami bibliotekos paslaugų organizavimo modeliai ir įvertinti kiekvieno iš jų privalumai ir trūkumai.

17. Rekomenduojamų bibliotekos paslaugų organizavimo modelių bendrieji bruožai:

17 .1.  mokyklos bibliotekos aplinka dinamiška, atvira ir funkcionali, skatinanti mokyklos bendruomenės mokymąsi, kritinį mąstymą ir kūrybiškumą. Bibliotekos erdvės (patalpos) lengvai pasiekiamos iš visų mokymosi zonų. Sukurtos lengvai pertvarkomos erdvės dokumentų fondams, mokymuisi, individualiam ir grupiniam darbui. Reikalavimai aplinkai nustatyti Lietuvos Respublikos švietimo ir mokslo ministro 2011 m. gruodžio 12 d. įsakymu Nr. V-2368 „Dėl Švietimo aprūpinimo standartų patvirtinimo“;

17.2. tradicinių ir elektroninių dokumentų fondas turi būti tvarkomas, prižiūrimas, komplektuojamas, atliekama antrinė atranka ir dokumentai pateikiami panaudai remiantis geriausia bibliotekininkystės praktika ir taikant šiuolaikinius fondų organizavimo principus. Fondo pagrindą (ne mažiau kaip 80 proc.) sudaro ugdymo procesui reikalinga literatūra (programinė, informacinė, mokslo populiarioji, vaikų, jaunimo, klasikinė, metodinė literatūra, kultūros švietėjiški ir mokslo populiarinimo periodiniai leidiniai). Biblioteka užtikrina prieigą prie elektroninių informacijos išteklių (specialiųjų informacinių bei viso teksto duomenų bazių, atvirųjų mokymosi išteklių, mokomosios kompiuterinės programinės įrangos paketų). Bibliotekos fonde turėtų būti įvairių rūšių dokumentų: knygų ir serialinių leidinių, kartografijos, vaizdinių, garsinių regimųjų, trimačių ir kt.

17 .3. bendradarbiauja su kitomis bibliotekomis;

17 .4. apskričių viešosios bibliotekos teikia nustatytoje teritorijoje veikiančių mokyklų bibliotekų veiklos tyrimo, metodinės pagalbos, darbuotojų kvalifikacijos tobulinimo, tarpbibliotekinio skolinimo paslaugas.

18. Bibliotekų paslaugų organizavimo modelis

18.1    Gimnazijos biblioteka veikia kaip struktūrinis gimnazijos padalinys arba suformuota kaip kito mokyklos padalinio dalis (Modelis M1) (1 priedas);

).

;

Kauno Kovo 11 –osios gimnazijos paslaugų integravimo modelis

1 priedas

**MOKYKLOS BIBLIOTEKA**–**MOKYKLOS STRUKTŪRINIS PADALINYS ARBA KITO MOKYKLOS STRUKTŪRINIO PADALINIO DALIS (MODELIS M1)**

|  |  |
| --- | --- |
| **Modelio privalumai** | **Modelio trūkumai** |
| 1. Pavaldumas ir atskaitomybė už veiklos rezultatus vienam vadovui ir visai mokyklos bendruomenei;  2. tikslingai telkiama mokyklos bendruomenė kokybiškam ugdymui ir ugdymosi sąlygoms sudaryti;  3. informacijos išteklių fondas formuojamas tikslingai pagal mokyklos ugdymo turinio kūrimo ir įgyvendinimo poreikius;  4. bibliotekos fondo turinys struktūruotas pagal ugdymo programas, užtikrinantis konkrečių šaltinių ir priemonių įsigijimą;  5. daugiau galimybių užtikrinti kokybiškas švietimo informacinės pagalbos paslaugas ugdymo procesui organizuoti, edukacinėms erdvėms kurti. | 1. Neefektyvus skirtingų informacijos išteklių fondo apskaitos sistemų naudojimas;  2. nepakankama informacijos išteklių fondo turinio ir formų įvairovė;  3. nėra galimybės biblioteka naudotis ne mokyklos darbo metu. |